Document ID: /fineweb-2-swissfilter-quality_10-filterrobots/filtered/02038.jsonl.gz/3344

Glindesdi saira èn sa blessadas duas persunas tar in accident da traffic datiers da Haldenstein. In um da 80 onns è charrà cun ina cunautista d'ina via da guaud engiu, da Calfetscha direcziun Haldenstein. Tar Oldiswald è l'auto lura vegnì ord motivs nunenconuschents giud via. L'auto è sursiglì d'ina spunda taissa giu e sa tschentà sin las rodas. Ina persuna è vegnida transportada cun la Rega en l'ospital chantunal a Cuira, l'autra cun l'ambulanza. La polizia sclerescha anc l'andament da l'accident.
RTR novitads 10:00